cyanic-selkie/wikianc huggingface dataset:
Sindal kommune
Sindal kommune ligger mellom Hjørring og Frederikshavn, og har en kortbaneflyplass utenfor tettstedet Sindal. Motorveien E45 fra Frederikshavn går gjennom den tidligere kommunen, som består av landbruksmark og skog.
698 Ernestina
698 Ernestina er en hovedbelteasteroide. Den ble oppdaga den 5. mars 1910 av Joseph Helffrich fra Landessternwarte Heidelberg-Königstuhl i Heidelberg. Den er oppkalt etter Ernst Wolf, sønn av den tyske astronomen Max Wolf.
Mimas (måne)
Mimas er den syvende av Saturns kjente måner. Mimas ble oppdaget i 1789 av William Herschel, og er oppkalt etter en av titanene som ble felt av Herakles.
Mimas' lave tetthet tyder på at den for det meste består av is, med en liten andel stein. Overflaten domineres av et nedslagskrater med en diameter på 130 km kalt Herschel. Krateret er så stort at det utgjør 1/3 av månens totale diameter. Kraterveggene er omtrent 5 km høye, bunnen går så dypt som 10 km, og toppen i midten står 6 km over kraterbunnen. Nedslaget må ha vært nær ved å knuse Mimas. Det er observert sprekker på den motsatte siden av månen som kan ha oppstått under nedslaget.
Overflaten er mettet med kratere, men ingen er på langt nær så store som Herschel. Dette tyder på at Mimas tidligere har vært bombardert av enda større legemer enn det som skapte Herschel, og at det førte til at alle spor etter tidligere nedslag ble visket ut. Restene har så samlet seg og dannet den Mimas vi kjenner.
Interaksjon med Saturns ringer
Observasjoner foretatt av romsonden Cassini har vist at Mimas og utseendet på G-ringen i Saturns ringer har en sammenheng. Mimas bidrar til å holde å holde den fine partiklene i denne ringen på plass.
Noter og referanser
<references group="N"/>
Göran Josuæ Adelcrantz
Göran Josuæ Adelcrantz (født Törnquist 15. november 1668 i Stockholm, død 26. februar 1739) var en svensk arkitekt.
Adelcrantz ble født i Stockholm som sønn av en kammarskrivare i Räkningskammaren, Josua Törnqvist og Cecilia Andera. Hans studier av bygningskunst fikk han hos Nicodemus Tessin den yngre I løpet av årene 1704–07 gjorde Adelcrantz flere reiser til Tyskland, Frankrike og Italia i den hensikt å studere arkitekturen der. Han ble siden utnevnt til hoffarkitekt og ansatt som assistent til Tessin ved oppføringen av det nye slottet i Stockholm. Han ble adlet i 1712 og ble utnevnt i 1715 til slotts- og byarkitekt, men ble avskjediget av regjeringen i 1727 av politiske årsaker. Han utført deretter enkelt arkitektoppdrag i Stockholm.
Blant Adelcrantz viktigere verk som dessuten er bevart til i dag kan nevnes gjenoppbyggingen av Katarina kyrka og fullføringen av Hedvig Eleonora kyrka, begge i Stockholm, dessuten hovedbygningen til Danvikens hospital, opprinnelig i Stockholms by nå i Nacka kommun.
Han giftet seg i 1711 med Anna Maria Köhnman. Adelcrantz var far til arkitekten friherre Carl Fredrik Adelcrantz og visepresidenten i Göta hovrätt friherre Emanuel Adelcrantz (1721–1788). Den førstnevnte sønnen ble den siste av ætten da han døde i 1796.
3 Doors Down
3 Doors Down er et amerikansk alternativt-rockeband som ble grunnlagt i 1994 i Escatawpa i Mississippi, USA.
Bandet ble formet av trioen Brad Arnold (trommer), Todd Harrell (bassgitar) og Matt Roberts (gitar). Brad Arnold er vokalist i bandet. Han startet å synge i bandet da ingen andre ville synge.
I 2005 ble 3 Doors Down nominert til beste pop/rock gruppe i USA. I nyere tider har 3 Doors Down lansert 6 singler: «Kryptonite», «Duck & Run», «Loser», «Be Like That», «When I'm Gone» og «Here Without You». Den største hiten til 3 Doors Down er «Here Without You».
Lørdag 20. august 2016 ble Matt Roberts funnet livløs i gangen på et hotell i Wisconsin. Han ble erklært død på stedet. Roberts forlot bandet i 2012 av helsemessige årsaker.
Abşeron (distrikt)
Abşeron er et distrikt (rayon) i Aserbajdsjan. Distriktets areal er 1,360 km². I 2007 hadde Abşeron 101,300 innbyggere. Administrasjonssenteret ligger i byen Xırdalan.
Jon André Røyrane
Jon André Røyrane (født 12. desember 1983) er en norsk fotballspiller. Han har bodd hele oppveksten på Hatlestrand. Hans posisjon på banen er midtbane. Sammen med sin bror Ørjan Røyrane ankom han Sandefjord i 2006. Han klarte imidlertid ikke å etablere seg på A-laget, og valgte å reise til Bergen og Løv-Ham Fotball.
I løpet av vårsesongen kom Røyrane inn som innbytter i to kamper i serien for Løv-Ham. I juli ble han lånt ut til Åsane Fotball resten av sesongen. Sommeren 2009 skrev han under fire måneders kontrakt med FK Tønsberg.
Foran 2010-sesongen gikk Røyrane til Lyn. Hans debut kom som innbytter 5 minutter før full tid i sesongåpningen den 5. april 2010 mot Bodø/Glimt. Hans første mål for Lyn kom i 2. runde av NM i 3-0 seieren borte mot Fana 19. mai 2010. Etter at Lyn gikk konkurs sommeren 2010 gikk Røyrane til Kristiansund. . Vinteren 2012 ble Jon André Røyrane klar for Islandske Selfoss.
.45 GAP
.45 GAP (.45 GLOCK Auto Pistol) er et kaliber for patron til pistol som ble introdusert av GLOCK i 2003 for å kunne bli kamret i våpen som bruker GLOCK's normale pistolramme, istedenfor den brede som .45 ACP lages i. Modellen GLOCK 37 var den første i dette kaliber. Flere andre våpenprodusenter har adoptert kaliberet til sine våpen.
Patronen ble designet av Ernest Durham hos CCI/Speer, og er en er en nedkortet utgave av .45 ACP, men med kraftigere patronhylse samt liten tennhette kontra .45 ACPs store. Ballistikken til .45 GAP er lik .45 ACP.
.45 GAP har .150″ kortere hylse enn den tradisjonelle .45 ACP. .45 GAP patronen er 28.9 mm lang, kortere enn standard 9 mm patroner (29 mm).
Sachsenhausen (andre betydninger)
Sachsenhausen kan referere til
Rebellion (Lies)
«Rebellion (Lies)» er en sang av det canadiske indierockbandet Arcade Fire. Det var den fjerde singelen fra bandets debutalbum, Funeral. Singelen ble gitt ut på både CD og DVD-format med sangen «Brazil» på B-siden. På Funeral kommer «Rebellion (Lies)» like etter «Haiti», som går rett over i «Rebellion (Lies)», da den slutter med samme basslinje som høres i begynnelsen av «Rebellion (Lies)». Sangen har ofte blitt brukt som en avslutning under bandets konserter.
Priser
I mai 2007 rangerte NME sangen som nummer 29 på deres liste, «50 Greatest Indie Anthems Ever». I april 2009 havnet sangen på 380.-plass i Blenders «500 Greatest Songs Since You Were Born». I august 2009 ble sangen rangert på 69.-plass på Pitchfork Medias liste over de 500 beste sangene på 2000-tallet.
Bruk i TV
Sangen ble brukt i en episode i den femte sesongen av TV-serien Seks fot under.
Sangen skulle brukes i avslutningsscenen i den første episoden av TV-serien The Black Donnellys, men bandet nektet på grunnlag av det voldelige innholdet i serien. Istedenfor ble Snow Patrols «Open Your Eyes» brukt.
Video
Musikkvideoen for sangen ble spilt inn i Southwest Harbor, Maine den 29. oktober 2005.
Presidentvalget på Island 2008
Presidentvalget på Island 2008 var planlagt på Island 28. juni 2008.
Den sittende presidenten Ólafur Ragnar Grimsson, først valgt i 1996, sa i sin nyttårstale at han ville stille for en fjerde periode. Ástþór Magnússon, som tapte valgene i 1996 og 2004, har sagt at ikke stiller igjen.
1905 Ambartsumian
1905 Ambartsumian er en hovedbelteasteroide og går i bane innenfor asteroidefamilien Flora. Den ble oppdaget 14. mai 1972 av Tamara Mikhailovna Smirnova ved Krim-observatoriet i Nauchnij. Asteroiden er oppkalt etter Viktor Ambartsumian.
Liste over Dansk Vestindias guvernører
Liste over guvernører i den tidligere danske kolonien Dansk Vestindia.
Guvernører på St. Thomas
Det danske selskapet Vestindisk-guineisk Kompagni kjøpte St.Thomas i 1672.
Guvernører på St. Thomas og St. Jan
Vestindisk-guineisk Kompagni gjorde krav på St. Jan fra 1683, og ble kolonisert i 1718.
Guvernører på St. Croix
St. Croix ble kjøpt av Fransk vestindisk kompani i 1733.
I 1754 ble Dansk Vestindia solgt av Vestindisk-guineisk Kompagni til kong Frederik V av Danmark og ble dermed en kronkoloni. St. Croix ble heretter ledet av Dansk Vestindias generalguvernør.
Kronkoloniguvernører
Dansk Vestindia ble solgt til USA 12. desember 1916 og overlevert til USA 31. mars 1917. USAs første guvernør var Edwin Taylor Pollock.
Biomateriale
Biomaterialer er en stor gruppe av spesialiserte materialer som brukes til kunstige kroppserstatninger. De mest kjente anvendelsene er som tannerstatninger (tannrestaureringsmaterialer), kunstige hofteledd, hjerteklaffer, øyelinser og karstenter (f.eks. for blodkar på hjertet). Biomaterialprodukter som er helt eller delvis inne i kroppen, og som skal fungere der over tid, kalles implantater.
Definisjon
Det er mange definisjoner på begrepet biomaterialer. Den vanligste i dag er basert på en konsensusdefinisjon fra Consensus Conference i Chester fra 1992:
Det anvendes en rekke uttrykk i forbindelse med forskning på biomaterialer, f.eks. «biomimetiske materialer», «nanomaterialer», «molekylært biokonstruerte materialer», «smarte materialer» og «funksjonelle materialer».
Utviklingen av materialer
Materialer som brukes til kunstige kroppsdelserstatninger har vært brukt i årtusener, men var neppe i utstrakt bruk. De første kunstige materialene som ble brukt på mennesker var trolig tannerstatninger laget av naturlig forekommende materialer, f.eks. dyre- eller mennesketenner.
Odontologi har lang tradisjon for å anvende ulke typer materialer, noe som har gjort at fagfeltet er ledende på flere områder i biomaterialforskning. Tannfyllingsmaterialer var i rutinemessig bruk allerede rundt 1900. De var også de første biomaterialene som ble dekket av formelle kravspesifikasjoner (standarder). Rundt 1900 ble de første metallplatene for behandling av beinbrudd introdusert. Leddproteser ble forsøkt på 1930-tallet, men disse ble først videreutviklet for klinisk bruk på 1960-tallet da mer egnede materialer og produksjonemetoder ble tilgjengelige.
Biokompatibilitet
Det ble snart tydelig at materialer som skulle fungere inne i kroppen måtte ha andre egenskaper utover de ingeniørsmessige. De må i tillegg kunne fungere i et biologisk miljø. Dette kalles materialene er biokompatible. Dette ble et forskningsfelt først på 1950-tallet. Den vanligste definisjonen på biokompatibilitet er: Det er foreslått justeringer av definisjonen for å tilpasse seg nye klasser av materialer, f.eks. slike som er basert på styrt vevsbygging.
Standarder og kravspesifikasjoner
ISO – International Organization for Standardization – utvikler og publiserer standarder også innen det medisinsk/odontologiske fagområdet («Health care techology»). ISO gir ut både produktstandarder for spesifikke produkttyper og prosedyrestandarder, f.eks. for testing av biokompatibilitet (ISO 10993-serien). For odontologiske materialer er det i tillegg en egen standard for biologisk testing (ISO 7405).
Formell regulering av biomaterialer
Biomaterialer inngår i begrepet medisinsk utstyr, slik det er definert i EUs direktiv for medisinsk utstyr. Direktivet omfatter de aller fleste biomaterialer som ikke er definert som legemidler eller kosmetikk. Direktivet har primært en handelsteknisk innretning, som omhandles på EUs nettsider for industri og virksomheter.
Direktivet hjemler overvåkning og kvalitetskontroll av produktene, noe som er tillagt produsentene via godkjenning fra et teknisk kontrollorgan (varslet organ, «notified body») og en overordnet fagmyndighet («competent authority»). I Norge er det Helsedirektoratet som er overordnet fagmyndighet for medisinsk utstyr. I USA har Center for Devices and Radiological Health lignende funksjoner som regulatorisk myndighet.
Forskningsvirksomhet
Forskning innen biomaterialer er utpreget tverfaglig og involverer f.eks. fag innen biologi, materialteknologi, toksikologi, materialprøving og klinisk medisin og odontologi.
Nordisk Institutt for Odontologiske Materialer (NIOM) forsker på og tester odontologiske materialer. Det er et datterselskap av Unirand, som igjen er eid av Universitetet i Oslo.
Skagen kommune
Skagen kommune var inntil 2006 en kommune i Nordjyllands amt i Danmark, hvor den inngikk i Frederikshavn kommune i forbindelse med den danske kommunalreformen (2007).
Biomateriale
Forskningsvirksomhet
Avdeling for biomaterialer på Det odontologiske fakultetet ved Universitetet i Oslo har den største forskergruppen innen biomaterialer i Norge. Denne gruppen har utstrakt samarbeid med en rekke universiteter i Norge, Skandinavia, Europa og USA. Samtidig samarbeider gruppen med industrien, og har fokus på klinikknær forskning. Denne gruppen forsker spesielt på bengraftsmaterialer, regenerasjon og biomineralisering. er blitt tildelt en rekke forskningsmidler både fra Norges forskningsråd og fra forskningsrådet i EU.
Norges teknisk-naturvitenskapelige universitet (NTNU) og St. Olavs hospital driver Nasjonalt kompetansesenter for ortopediske implantat, som bl.a. arbeider med individuelt tilpassede hofteproteser, og NOBIPOL (The Norwegian Biopolymer Laboratory), som har arbeidet med biokompatible hydrogeler som alginater og chitosan i en årrekke. I tillegg finnes det gruppen til professor Sikorski som også forsker på hydrogeler.
Rawya Ateya
Rawya Ateya (født 19. april 1926 i Giza i Egypt, død 9. mai 1997) var en egyptisk politiker som i 1957 ble valgt inn som den første kvinnelige parlamentariker i hele den arabiske verden.
Ateya vokste opp i en politisk aktiv familie. Hennes far var generalsekretær i det liberale partiet Wafd i Gharbia, og hans politiske aktiviteter førte til at han for en kortere periode satt i fengsel. Ateya selv deltok i politiske protest-demonstrasjoner fra svært tidlig alder, og hun ble lettere skadet under anti-britiske protester i 1939. Ateya studerte på et avansert nivå, noe som var høyst uvanlig for egyptiske kvinner på denne tiden.
Ateya ble tildelt flere universitetsgrader innenfor flere ulike felt, blant annet en mastergrad i journalistikk og en høyere grad innenfor studier av islam. Ateya begynte etter studiene å arbeide som lærer og journalist. I 1956 ble Ateya den første egyptiske kvinnen som ble utnevnt til offiser i den egyptiske frigjøringshæren. Hun spilte en aktiv rolle under Suez-krigen i 1956, der Egypt ble invadert av Israel med hjelp fra Storbritannia og Frankrike. Ateya ble tildelt flere utmerkelser for hennes militære prestasjoner.
Stemmerett og valgbarhet til forskjellige tillitsverv ble utvidet for egyptiske kvinner av president Gamal Abdel Nasser da den nye egyptiske Grunnloven ble vedtatt i 1956. De første valgene etter den nye grunnloven ble holdt året etter, den 3. juli 1957. Det var bare seksten kvinner som stilte under dette valget samtidig som det var mer enn 2000 mulige kandidater. Meningsmålinger som ble utført den gang viste at over 70% av alle egyptiske menn var imot ideen om at kvinner skulle kunne få et sete i parlamentet.
I hennes tid i parlamentet, kjempet Ateya hele tiden for kvinners grunnleggende rettigheter. Hun insisterte på gjennomføringen av preferansebehandling for kvinnelige arbeidere, blant annet en to måneder lang fødselspermisjon med full lønn. I juli 1958 presenterte hun en lov om å avskaffe polygami. Selv om denne loven ble støttet av de aller fleste parlamentarikere fra bydeler som Kairo og Alexandria, ble loven sterkt motarbeidet av parlamentarikere som representerte bygder og denne loven fikk ikke nok stemmer til å bli innført. Ateya var også usedvanlig pro-amerikansk i en tid med intens arabisk nasjonalisme og anti-imperialisme.
Etter å ha besøkt flere store kommunistiske og sosialistiske orienterte land som for eksempel Kina, Sovjetunionen, Tsjekkoslovakia og India fortalte hun til fremmøtte journalister at hun ønsket at Egypt skulle se mer ut som USA fremmfor Russland. Hun uttalte offentlig at hun likte USA og dets daværende president Dwight D. Eisenhower, en uttalte som ikke falt i god jord blant hennes egne landsmenn. Samtidig viste hun stor støtte til president Nasser. Under det neste valget i 1957 ble ikke Ateya gjenvalgt. Imidlertid forble hun aktiv i egyptisk politikk. Ateya døde i mai 1997 i en alder av 71 år. Rawya Ateya regnes som en banebrytende skikkelse innenfor så vel egyptisk som arabisk feminisme. I desember 2007 ble en seremoni avholdt i det egyptiske parlamentet for å feire 50-årsjubileet for Ateyas valgseier som den første kvinnen i den egyptiske nasjonalforsamlingen.
Bottesford (Leicestershire)
Bottesford er en landsby og et verdslig sogn i distriktet Melton i Leicestershire, England, omkring 24 km vest for Nottingham og 26 km nord av Melton Mowbray. Landsbyen er den største i det naturskjønne området Vale of Belvoir og ligger i nærheten av slottet Belvoir Castle, hjemmet til hertugen og hertuginnen av Rutland. Den grenser sognene i Lincolnshire og Nottinghamshire, og de nærmeste stedene er Sedgebrook (i Lincolnshire), Elton (i Nottinghamshire), og Redmile (i Lincolnshire). Ved folktellingen i 2011 hadde landsbyen og sognet en befolkning på 3587 innbyggere.
Granthamkanalen går gjennom byen, og det er anlagt en turvei langs den. Det er et postkontor, jernbanestasjon og bibliotek i Bottesford.
William Wain Prior
William Wain Prior (født 18. juli 1876 i København i Danmark, død 9. mars 1946 i Frederiksberg) var en dansk offiser, mest kjent som for å ha hatt posten som øverstbefalende for den danske hæren fra 1939 til 1941. Han ledet hæren gjennom den korte kampen mot tyskerne morgenen 9. april 1940.
Tidlig karriere
William Wain Prior ble øverstbefalende for 5. regiment i 1928, en post som han holdt i to år. Han hadde diverse poster i generalstaben inntil han ble sjef for generalstaben i 1931. Fra 1937 til 1939 var han øverstbefalende for Sjællandske Division. I 1939 ble han utnevnt som øverstbefalende for den danske hæren.
På 1930-tallet argumenterte han for en utvidelse av hæren, men disse ønskene ble ikke støttet av flertallet i Folketinget, som fryktet at det nazistiske Tyskland ville oppfatte en utvidelse av militæret som en provokasjon.
Angrepet på Danmark i 1940
Da Tyskland invaderte Danmark i 1940, ønsket Prior at hæren aktivt skulle forsvare landet. Regjeringen delte ikke hans holdninger, blant annet av frykt for at byer som København skulle bli utsatt for lignende og like ødeleggende bombardementer som Warszawa nettopp hadde opplevd under den tyske invasjon av Polen i 1939.
Prior fortsatte som øverstbefalende under den første delen av okkupasjonen og han arbeidet blant annet for at den danske hæren ikke skulle bli aktivt involvert på tysk side. Han forlot sin stilling i oktober 1941.
Gravlagt
Han er gravlagt på Frederiksberg Ældre Kirkegård.
Let’s Get to It Tour
Let's Get to It Tour var en konsertturne av den australske sangeren Kylie Minogue i Storbritannia og Irland i slutten av 1991. Turneen var en fortsettelse av den forrige turneen Rhythm of Love Tour, som allerede hadde besøkt Australia og Asia. Minogue hadde med seg blant annet fem dansere på turneen, som ble avviklet i forbindelse med utgivelsen av albumet Let's Get to It.
Kjetil Skogrand
Kjetil Skogrand (født 5. januar 1967) er en norsk embetsmann, historiker, forsker og politiker (Arbeiderpartiet). Han var statssekretær i Utenriksdepartementet under Stoltenberg-regjeringen 2005–2006.
Liv og virke
Skogrand er Master of Arts fra University of Sussex (1992) og cand.philol. fra Universitetet i Oslo (1994). I 2005 ble han dr. philos. ved Universitetet i Oslo på en avhandling som er utgitt som bind 4 av norsk forsvarshistorie og omhandler perioden 1940 til 1970.
Skogrand var forskningsstipendiat ved NUPI 1994-1995, amanuensis (vikar), siden sekretariatsleder for Verdenskongressen for historikere, Historisk institutt, Universitetet i Oslo, 1995-1997. Fra 1997 var han forsker ved Institutt for forsvarsstudier.
Han ble i 2011 oppnevnt som medlem i Forsvarsdepartementets dekorasjonsråd.
Skogrand ble i statsråd 26. april 2013 utnevnt til avdelingsdirektør i Justis- og beredskapsdepartementet. Skogrand leder Sikkerhetsenheten i avdeling for krisehåndtering og sikkerhet i departementet.
Huskeglemme
Huskeglemme er et musikkalbum med deLillos. Albumet ble utgitt den 2. februar 2009. På denne plata spiller originalbesetningen fra 1985. Fra 2005 til 2008 gikk de under navnet deLillos'85, men endret tilbake til bare deLillos i 2009.
Cupido argiades
Cupido argiades er en av blåvingene, en dagaktiv sommerfugl i gruppen glansvinger.
Utseende
Hunnen har mørk brun farge på vingeoversiden. Langs vingeranden finnes et hvitt bånd eller søm, og innenfor en mørk linje. Undersiden er lysere og grå. Bakvingenes underside har noen gulorange flekker.
Vingespennet er mellom 25 og 29 millimeter.
Brystet og bakkroppen er blåsvart og lite håret på oversiden. Undersiden har tett hårbekledning av lyst gråhvite hår. Fasettøynene er mørke. Palpene stikker spisst fram foran hodet. Antennene er trådformet og har en utvidelse (antenneklubbe).
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Dalesponni
Dalesponnien er rolige og er nesten alltid svart. Rasen kommer fra Northumberland, Durham og Nord-Yorshire. Den ble opprinelig brukt til kløv(bar bly ned fra gruver i åsene). Idag blir den mest brukt til kjøring, men det går fint an og ri dem. Dei kan bli ca. 147 cm høye. Dens rette skuldre og høye knebevegelser gjør at den passer bedre til kjøring enn ridning.
Cupido argiades
Larven
Larven har generelt tykk hud og er ganske hardføre. Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Cupido argiades finnes på gresskledde og blomsterrike enger. Arten foretrekker tørre lokaliteter, og finnes gjerne i veiskråninger og lignende. Flygetiden er fra mai til august.
Vingene holdes sammenlagt opp og ut fra kroppen, og vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares.
Larvene
Larven er radikalt forskjellige fra de voksne, både i levevis og i kroppsbygning. Den lever som plantespiser. Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Larven lever på tiriltunge og rødkløver.
Puppen
Cupido argiades tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Utbredelse
Cupido argiades er en migrant som kan påtreffes i sørlige Finland. Ikke i Norge.
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i.
NPF
NPF eller Npf kan ha flere betydninger:
Nicholas Murray Butler
Bakgrunn
Nicholas Butler var oldebarn av den walisiske radikale baptistiske predikant og innvandrer Morgan John Rhys som grunnla en egen «kolonibosetting» i Nord-Amerika, og sønn av Mary Butler og manufakturarbeideren Henry Butler.
Karriere
Han ble i 1884 Dr.fil. og i 1890 professor i filosofi og pedagogikk ved Columbia University. Hans doktorgrad var knuttet til Immanuel Kants filosofi. Mellom 1902 og 1945 var han universitetets rektor. Han var ordførende for Carnegie Endowment for International Peace fra 1925 til 1945. B
Butler var visepresidentkandidat ved USAs presidentvalg i 1912 (sammen med William Howard Taft).
Under første verdenskrig var han en sterk motstander av Tyskland, og var også markant i politikken senere, blant annet som en motstander av spritforbudet i forbudstiden.
Han forsøkte å bli nominert som republikanernes presidentkandidat i 1920 og 1928, uten suksess.
Han ble tildelt Nobels fredspris sammen med Jane Addams i 1931. Butler fikk prisen for «Hoover-moratoriet» - betalingsutsettelse for Tysklands krisgjeld. Han arbeidet for nedrustning, en verdensdomstol og støttet Folkeforbundet. Butler besøkte Berlin våren 1933 etter Hitlers maktovertakelse og ble sjokkert over det han opplevde. Tilbake i New York holdt han en pressekonferanse på kaia, og uttrykte bekymring for forholdene i Tyskland. Han trakk tilbake Carnegies finansiering av professorat i Berlin og tilbød i stedet Hajo Holborn ett treårig stipend på det universitetet han møtte ønske.
1906 Naef
1906 Naef er en hovedbelteasteroide og går i bane innenfor asteroidefamilien Vesta. Den ble oppdaget 5. september 1972 av Paul Wild ved Observatorium Zimmerwald i Zimmerwald.
Bullionisme
Bullionisme er en økonomisk teori som definerer velstand ved den mengde kostbare metaller som eies. Bullionisme er en primitiv eller tidlig form for merkantilisme. Teorien fremsto ved at den engelske stat på 1500-tallet hadde store beholdninger med gull og sølv, på tross av at det ikke var naturlige forekomster av metallene i landet, men de var oppstått ved handelsoverskudd med andre land.
Grand Theft Auto: London, 1969
Grand Theft Auto: London, 1969 er en av to utvidelsespakker til videospillet Grand Theft Auto. Det ble gitt ut i 1999 for PC og PlayStation. Det var den eneste utvidelsen gitt ut til PlayStation-versjonen.
Anette Sagen
Anette Sagen (født 10. januar 1985 i Mosjøen) er en norsk tidligere skihopper. Hun er en av verdens mest meritterte kvinnelige skihoppere, og har blant annet vunnet kvinnenes kontinentalcup fem ganger og hoppuka for kvinner fire ganger. I det første VM-rennet for kvinner i 2009 tok hun bronsemedalje. Hun har også vunnet en rekke norske mesterskap.
Hun har av enkelte grupper blitt fremstilt som en kvinneforkjemper. Dette kom særlig til uttrykk etter hun og flere andre jenter ble nektet å være prøvehoppere i Vikersund i 2004.
Anette Sagen representerer Helfjell UL i Vefsn kommune i Nordland.
Hoppuka
Anette Sagen deltok første gang i Hoppuka for kvinner i 2000, og ble da nummer 10 sammenlagt. Hun fikk samme plassering i 2001, før hun i 2002 ble nummer 2. Hun vant hoppuka for første gang i 2003, og vant igjen året etter. I 2005 ble hun bare nummer 19 sammenlagt, etter at det norske landslaget prioriterte NM normalbakke foran det andre av de fire individuelle rennene i hoppuka. Hun ble nummer 3 i det første hoppukerennet og vant de to siste.
Hun vant hoppuka igjen i 2006. I 2007 lå hun på andreplass etter de tre første individuelle rennene, men landslaget prioriterte NM stor bakke, og hun gikk glipp av det siste rennet og falt ned til 20. plass sammenlagt. NM-rennet i Holmenkollen ble for øvrig avlyst på grunn av tåke og vind.
Anette Sagen vant hoppuka for fjerde gang i 2008. Etter at hoppuka ble avlyst i 2009, ble hun nummer 2 sammenlagt i 2010.
Kontinentalcupen
Det norske landslaget har i noe mindre grad satset på sommerrennene. Anette Sagen ble nummer 4 i sommercupen 2008, 11 i 2009 og 34 i 2010.
Til sammen har hun vunnet 42 renn i kontinentalcupen, inkludert rennseiere i hoppuka, som inngår i kontinentalcupen. Hun har vært på pallen i 86 renn. (Pr. oktober 2010.)
VM
Anette Sagen tok bronsemedalje i det første offisielle senior-VM for kvinner, etter Lindsey Van (USA) og Ulrike Gräßler (Tyskland). VM-rennet gikk i normalbakken i Liberec i Tsjekkia. Under VM på ski 2011 i Holmenkollen kom hun på 22. plass i normalbakke. Daniela Iraschko vant dette rennet, foran Elena Runggaldier og Coline Mattel.
NM
Siden NM for kvinner ble innført i 2003 har Anette Sagen vunnet 12 mesterskap og tatt én sølvmedalje på snø. I NM på plast (kvinneklasse innført fra 2002) har hun 3 norgesmesterskap og 3 sølvmedaljer. (Pr. oktober 2010.)
Skiflygingsrekord
Med 174,5 meter har Anette Sagen sammen med Helena Olsson Smeby det tredje lengste skihoppet som er gjort av en kvinne. Bare østerrikske Daniela Iraschko har hoppet lengre. Sagen og Smebys hopp er de lengste som er gjort av kvinner i Norge. Sagen gjorde sitt rekordhopp i Vikersundbakken 6. mars 2004. Svenske Helena Olsson, som senere giftet seg med en nordmann og ble norsk statsborger, hoppet like langt dagen etter. 13. mars 2009 falt Anette Sagen på et hopp på 177 meter i Vikersundbakken.
Strid og kontroverser
Offisiell jenteklasse i hopp under junior-VM ble først innført i 2006. Under junior-VM i Stryn i 2004 vant Anette Sagen jenteklassen, men fikk verken medalje eller nasjonalsangen spilt, fordi jenteklassen ikke hadde offisiell status.
Foran mennenes kontinentalcuprenn i skiflyging i Vikersund i 2004 fikk de beste kvinnelige hopperne tilbud om å være prøvehoppere. Lederen i FIS' hoppkomité, Torbjørn Yggeseth, nektet imidlertid kvinnene å hoppe, fordi han mente det ville være for farlig for dem. Etter mye diskusjon fikk til slutt fire jenter hoppe, deriblant Anette Sagen og Helena Olsson, som satte nasjonale rekorder. (Se over.) Saken vakte stor oppsikt i mediene og Sagen ble av enkelte grupper fremstilt som et forbilde for feminismen.
Foran mennenes verdenscuprenn i skiflyging i Vikersund i mars 2009 ble det igjen strid, da rennjuryen stoppet et uttakingsrenn for prøvehoppere til verdenscuprennet, der også flere kvinnelige hoppere skulle delta, blant dem Anette Sagen. Da uttakingsrennet ble gjennomført dagen etter, fikk imidlertid både de kvinnelige og de mannlige hopperne være med.
Skihopping for kvinner sto ikke på programmet under OL i Vancouver i 2010. Anette Sagen var blant 15 kvinnelige skihoppere som gikk til sak mot organisasjonskomitéen for OL, med krav om at det enten måtte arrangeres OL-hopprenn både for kvinner og menn, eller at også mennenes renn måtte avlyses dersom det ikke ble arrangert renn for kvinner. Kravet ble avvist av både Høyesterett i provinsen Britisk Columbia og av Canadas Høyesterett.
Åpningen av Holmenkollbakken
Etter en kampanje der publikum kunne sende inn forslag til kandidater, plukket Oslo kommune ut Anette Sagen til å foreta åpningshoppet i den nyombygde Holmenkollbakken 3. mars 2010. Dagen før den offisielle åpningen testhoppet imidlertid Bjørn Einar Romøren og elleve andre hoppere i bakken. Saken skapte mye engasjement blant publikum, men Anette Sagen gjorde det offisielle åpningshoppet som planlagt 3. mars. Landslagsledelsen reagerte med å utelate Romøren fra de to neste verdenscuprennene, mens Norges Skiforbund ila styreleder i Kollenhopp Roar Gaustad og rennleder i Holmenkollbakken Torgeir Nordby en irettesettelse.
Priser og filmrolle
Anette Sagen hadde i 2007 en liten rolle i Bent Hamers spillefilm O' Horten. Hun spilte den skihoppende moren til filmens hovedrollefigur Odd Horten.
Hun ble i 2008 tildelt Damenes skiklubbs pris Årets Ski. Prisen ble utdelt av dronning Sonja.
I 2009 ble hun tildelt prisen Årets Trollkjerring under Trolldagene på Tynset.
Anette Sagen ble i 2010 tildelt arbeidstakerorganisasjonen YS' likestillingspris.
I 2015 ble hun tildelt Holmenkollmedaljen som første kvinnelige skihopper.
Sagen er utøverambassadør for den humanitære organisasjonen Right To Play.
Australias Grand Prix 2015
Australias Grand Prix 2015 (offisielt navn: 2015 Formula 1 Rolex Australian Grand Prix) er et Formel 1-løp som ble arrangert 15. mars 2015 på Melbourne Grand Prix Circuit i Melbourne, Australia. Det var det første løpet i Formel 1-sesongen 2015 og trettiførste gang Australias Grand Prix ble arrangert i Formel 1-sammenheng. Løpet ble vunnet av Mercedes-føreren Lewis Hamilton, som også tok pole og raskeste runde. På andreplass kom hans teamkollega Nico Rosberg, mens Ferraris Sebastian Vettel tok tredjeplassen. Løpet markerte også debutene for den fremtidige verdensmesteren Max Verstappen og den fremtidige Ferrari-føreren Carlos Sainz jr., som begge kjørte for Toro Rosso. Verstappen ble også tidenes yngste Formel 1-fører, i en alder av 17 år og 166 dager.
Løpet
Noter til tabellene:
Stillingen i mesterskapene etter løpet
Førermesterskapet
Konstruktørmesterskapet
Michel Sabbah
Michel Sabbah (arabisk: ميشيل صباح, født 1. mars 1933 i Nasaret i Det britiske Palestinamandatet) har vært latinsk patriark av Jerusalem, det vil si den fremste kirkeleder for den katolske kirkes latinskrituelle medlemmer i Det hellige land (Israel, Palestina, og i tillegg Jordan og Kypros). Michel Sabbah var den første palestiner på det latinske patriarkats trone.
Bakgrunn
Michel Sabbah gikk til skolen drevet av Frères des Ecoles Chrétiennes i Nasaret, og deretter (fra 1943) på det latinske patriarkalseminar i Beit Jala sør for Jerusalem.
Prest
Michel Sabbah ble presteviet den 28. juni 1955 av patriark Alberto Gori i salesianernes kirke i Nasaret. Deretter var han menighetsprest i Madaba/Jordan, og så ved Kristi Konges kirke i Amman.
Han studerte deretter arabisk språk og arabisk litteratur ved Université Saint-Joseph i Beirut i Libanon. Kort etter ble han direktør for det latinske patriarkats skoler. Han innehadde denne oppgave til seksdagerskrigen i 1967. Sabbah flyttet så til Djibouti for å undervise i fagene arabisk og islamske studier frem til 1973, da han begynte doktorfradsstudier i Paris. Han promoverte til doktorgrad i arabisk filologi ved Sorbonne i Paris.
Fra 1980 til 1987 var han president for Universitetet i Betlehem, som var blitt grunnlagt i 1973.
Latinsk patriark av Jerusalem
Den 28. desember 1987 ble han utnevnt til patriark av Jerusalem. Han ble bispeviet av pave Johannes Paul II den 6. januar 1988.
Han ble raskt valgt som president for de katolske kirkene i Kirkerådet i Midtøsten.
Patriark Michel Sabbah besøkte ganger Italia, av kulturelle og sjelesørgeriske årsaker: Han besøkte byen Sansepolcro den 26. februar 2006, der han holdt oppsøkte oratoriet i San Rocco, hvor det er en reproduksjon av Den hellige grav i Jerusalem. Besøket innledeten dialog mellom den lokale kirken og den i Jerusalem, som deretter resulterte i bestemmelsen av en formell vennskapskobling i september 2010.
Under et besøk i Nidarosdomen i Trondheim, sommeren 2008, uttalte Sabbah at «Israels uvilje er det største hinderet for fred». Han uttalte videre at «På israelsk side er de som sier nei til fred myndighetene selv, regjeringen. På palestinsk side er de som sier nei til fred politiske ekstremister». Han kom i 2005 med fordømmelse av den israelske delingsmuren og oppfordret Israel til å rive den.
Ved siden av andre kristne religiøse ledere i Det hellige Land, som blant annet den lutherske biskop Munib Younan, var han blant undertegnerne av det såkalte Kairos Palestina-dokumentet av desember 2009 (kalt «Moment of Truth«), hvori den israelske okkupasjon av palestinske områder karaktereriseres som «Synd mot Gud» og minner om det påtrengende behov for fred og rettferdighet for Palestina.
Archie Hahn
Charles Archibald «Archie» Hahn (født 14. september 1880 Dodgeville, Wisconsin, død 21. januar 1955 i Charlottesville Virginia) var en amerikansk friidrettsutøver og en av de fremste sprinterne på begynnelsen av 1900-tallet.
Hahn vant alle tre sprintøvelser under OL 1904 i St. Louis. Først vant han 60 meter mye på grunn av sin raske start, siden vant han 200 meteren og til slutt utklasset han konkurrentene på 100 meter og vant sin tredje olympiske gullmedalje.
Han vant også 100 meter under jubileums-OL i Athen i 1906. Han var den eneste som har forsvart 100 metertittelen inntil Carl Lewis gjentok bedriften da han vant 100 meter to ganger på rad (1984) og (1988) etter at Ben Johnson ble disket på grunn av doping.
1907 Rudneva
1907 Rudneva er en hovedbelteasteroide. Den ble oppdaget 11. september 1972 av Nikolai Stepanovich Chernykh ved Krim-observatoriet i Nauchnij.
Dartmoorponni
Dartmoorponnien er en liten ponnirase som kommer fra Dartmoor i England. Den brukes til ridning og kjøring, og kan bli opptil 127 cm høy til manken. Den har vanligvis et vennlig gemytt og er en mye brukt rideponni til barn.
Oslo Nye Høyskole
Oslo Nye Høyskole (ONH), inntil oktober 2021 Bjørknes Høyskole, er en norsk, privat høyskole som tilbyr høyere utdanning innen helsefag, samfunnsvitenskap, økonomi og administrasjon.
Høyskolen underviser om lag 2,500 studenter på sted og nett med et praktisk og forskningsbasert fokus. Høyskolebygget er en del av Campus Lovisenberg ved St. Hanshaugen i Oslo.
Historie
Starten var i 1997 da Bjørknes Privatskole startet opp et høyskoleprogram innen fysioterapi i samarbeid med Hogeschool Enschede i Nederland, hvor studentene tok første året i Oslo. Studiet fikk støtterett i Statens lånekasse i april 1998. Et tilsvarende program startet så opp høsten 1998 innen Media i et samarbeid med Edith Cowan University i Perth i Australia. I januar 1999 kom så det tredje tilsvarende program i gang innen sykepleie. Denne gang i samarbeid med Flinders University i Adelaide i Australia.
I 2008 ble Bjørknes Høyskole formelt etablert og skilt ut som eget aksjeselskap og datterselskap av Bjørknes AS. I 2019 ble Sonansgruppen høyskolens nye eiere.
Paris–Tours 2007
Paris–Tours 2007 ble arrangert den 14. oktober 2007, og var den 101 utgaven av rittet. Starten gikk i Saint-Arnoult-en-Yvelines utenfor Paris og målgang var i Tours 252 km senere.
Paris-Tours, 252 km
14-10-2007
Jet Airways (India) Ltd
Jet Airways (India) Ltd ble etablert i 1993, med hovedkontor i Mumbai i India. Selskapet innstilte 17. april 2019 alle sine flyvninger som følge av betalingsproblemer.
Jet Airways flyr til 66 destinasjoner, derav 23 internasjonale. Selskapet har baser i Mumbai, (hovedbase) med vedlikehold. Andre baser finnes i Delhi, Kolkata, Chennai, Pune, Bengaluru og Amsterdam. Selskapet opererer 89 fly, 10 av typen Boeing 777-300ER, 12 Airbus A330-200, 48 Boeing 737 av typene 400/700/800/900 og 14 moderne ATR 72-500 turboprop fly. Med en gjennomsnittsalder på 4,5 år har Jet Airways (India) Ltd. en av verdens yngste flyflåter.
Selskapet er medlem i IATA. Jet Airways (India) Ltd eier det indiske flyselskapet JetLite.
.root
vrsn-end-of-zone-marker-dummy-record.root er et spesielt domenenavn listet i DNS rotsone som en diagnostisk markør, hvis tilstedeværelse viser at rotsonen ikke har blitt avkortet ved opplasting av en DNS root nameserver. Det kan hevdes at dette representerer et toppnivådomene ved navn .root, selv om det teknisk sett ikke finnes noen slik delegering.
Ifølge rotsonefila, som er det eneste stedet .root er benyttet, så ble innføringen i 2006 erstattet med bare vrsn-end-of-zone-marker-dummy-record, men ble senere i 2006 gjeninnført i sin opprinnelige form.
Eksistensen av oppføringen kan observeres ved å gjøre en query etter en TXT-record for domenenavnet. På systemer med diagnoseverktøyet dig installert, kan queryen formuleres som:
eller på Windows-systemer ved hjelp av følgende kommando:
Dette oppslaget returnerer ordet «plenus», som er Latin for «full» eller «komplett». Dette kan være en markør som tilkjennegir slutten på sonefila.
En kan også finne et .root-TLD i Open Root Server Networks rotsone kalt ORSN-END-OF-ZONE-MARKER-DUMMY-RECORD.ROOT. Dette oppslaget returnerer ordet «europe».
Referanser
Toppdomän
Andreas Karoliussen
Andreas Karoliussen (født 1986) er en svensk skuespiller. Han vokste opp i Helsingborg.
Karoliussen spilte en av hovedrollene i filmen Fjorten suger.
Gullroselav
Gullroselav (Vulpicida pinastri) er en lavart med bladformet thallus opp til ca. 3 cm i diameter. Den er sterkt gul på oversiden, noe lysere gul på undersiden, og er ruglet. Gullroselaven er festet til underlaget med spredte, lyse rhiziner på undersiden. Den har avrundede og oppoverbøyde lobekanter. Arten vokser normalt på bark (vanlig på furu og einer), på halvråttent og dødt trevirke. Gullroselaven er vanlig i hele landet.
Trond Skauen
Trond Skauen (født 15. april 1953, død 20. oktober 2006), var en norsk travkusk som vant 2444 seirer i sin karriere. 10. november 1993 fikk han gullklokke av kong Harald for ett tusen seire.
701 Oriola
701 Oriola er en hovedbelteasteroide. Den ble oppdaga den 12. juli 1910 av Joseph Helffrich fra Landessternwarte Heidelberg-Königstuhl i Heidelberg. Den er oppkalt etter spurvefuglen pirol (Oriolus oriolus).
Byantikvar
En byantikvar, kulturminneforvalter, antikvarisk sakkyndig, kulturminnerådgiver eller -konsulent er en offentlig tjenestemann tilknyttet enkelte norske kommuner. Stillingen eller fagetaten denne leder, skal være kommunens rådgiver i spørsmål som gjelder bevaring av arkitektonisk og kulturhistorisk verdifulle bygninger, anlegg og miljøer. Byantikvarene kan også ha enkelte forvaltningsoppgaver. Byantikvaren i Oslo har som fylkeskommune delegert statlig myndighet i henhold til lov om kulturminner og kan fatte bindende vedtak for fredede bygninger og anlegg, gravhauger med mer. Det er byantikvar i Oslo, Bergen, Trondheim, Kristiansand, Stavanger, Haugesund og Sandnes. På Røros bruker man betegnelsen «kulturminneforvalter», i Ullensaker «kulturminnekonsulent».
700 Auravictrix
700 Auravictrix er en hovedbelteasteroide og et medlem av asteroidefamilien Flora. Den ble oppdaget den 5. juni 1910 av Joseph Helffrich fra Landessternwarte Heidelberg-Königstuhl i Heidelberg. Navnet betyr «seier over vinden», og hedrer den første prøveflygningen av Schütte-Lanz zeppelineren i 1911.
1908 Pobeda
1908 Pobeda er en hovedbelteasteroide. Den ble oppdaget 11. september 1972 av Nikolai Stepanovich Chernykh ved Krim-observatoriet i Nauchnij.
Geir Jensen
Geir Henning Jensen (født 28. september 1954 i Stavanger) er en norsk keramiker. Han er utdannet ved Kunstakademiet i Trondheim. Jensen er innkjøpt av Tønsberg Politikammer, Vestfold Fylke, Sør-Trøndelag Fylke, Larvik kommune og Namsos Fylkesgalleri. Han har også utsmykninger ved Kysthospitalet i Stavern, Sandefjord Kulturhus Hjertnes, Skagerak Kraft i Sandefjord, Rikstrygdeverket i Oslo og Sentralsykehuset i Vestfold. Jensen har drevet eget verksted i Stavern siden 1979.
Hellersvatnet (Gautefallheia i Nissedal)
Hellersvatnet er et vann på Gautefallheia i Nissedal i Telemark, nær grensa til Drangedal. Vannet har utløp mot Djupsåna, som er ei tilløpselv til Gautefallelva, og er dermed en del av Kragerøvassdraget. Litt lengre ned i Djupsåna, i Drangedal kommune, ligger et annet vann som også heter Hellersvatnet.
Nils Handal
Nils Kristoffer Handal (født 18. juni 1906, død 28. desember 1992) var en norsk Ap-politiker som var statsråd i to ulike departement 1953-61: industriminister og forsvarsminister.
Handal var cand.philol. (1932) og virket som lærer (1933–61). Han var ordfører i hjembyen Bergen (1946–53) og sammen med blant annet Hilmar Reksten, sentral i etableringen av Festspillene i Bergen (1951).
Han var industriminister i  Oscar Torps regjering  (1953–55), sammen med sin skolevenn Nils Langhelle. Så var han forsvarsminister i Einar Gerhardsens tredje regjering (1955–61). Han avsluttet yrkeskarrieren med å overta etter Hans Gabrielsen som fylkesmann i Oppland (1961–76).
Elin Ahlberg
Ahlberg har gått på Linåkerskolan i Svalöv og går på gymnaslinjen "estetisk musikk". Hun driver også med dans.
Ahlberg er også sanger og konkurrerte i Sommarchansen 2004 med "Min soldat". Calle Lennartsson overrasket i finalen med å komme inn på scenen kledd som soldat.
Ahlberg spilte hovedrollen i filmen ''Fjorten suger.
Svømming under Sommer-OL 2008 – 200 meter fri kvinner
Øvelsen 200 meter fri damer i Sommer-OL 2008 fant sted mellom 11. og 13. august i Beijing nasjonale vannsportsenter.
Det ble avholdt seks innledende heat, hvor de fleste hadde maks antall svømmere med, åtte. Plasseringene som blir oppnådd i de enkelte heatene hadde ikke direkte betydning, bare utøverne med de seksten beste tidene gikk videre til semifinalene. De to semifinaleheatene hadde hvert åtte svømmere. Svømmerne med de åtte raskeste tidene igjen gikk til finalen, hvor de konkurrerte i ett siste heat om sluttresultatene. Kvalifikasjonskravene for øvelsen var 1.59,30 (A-krav) og 2:03,50 (B-krav). De nasjonale olympiske komiteene med to eller flere svømmere som tilfredsstilte kunne stille med inntil to av svømmerne, ellers kunne de stille med en svømmer som hadde oppnådd B-kravet.
Rekorder
Før denne konkurransen var verdens- og den olympiske rekorden som følger:
Leonardstatuetten
Leonardstatuetten er en norsk revypris som ofte kalles norsk revys høyeste heder. Prisen utdeles av Norsk revyforfatterforening, og gis til folk som gjennom lengre tid har hatt stor betydning for underholdningslivet i Norge. Den har vært tildelt alt fra scenografer til skuespillere og forfattere. Den første prisen ble delt ut i 1968 og den første som ble hedret var Arvid Nilssen. Prisen er oppkalt etter Einar Leonard Schanke, en av Norges viktige revypersonligheter som instruktør, komponist og revydirektør fra femtitallet og til sin bortgang i 1992.